
Ministru kabineta rīkojums Nr. 790
Rīgā 2024. gada 1. oktobrī (prot. Nr. 40 23. §)
Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' valsts budžeta programmas 12.00.00 ''Finansējums veselības jomas pasākumiem Covid-19 infekcijas izplatības ierobežošanai''
· 1. Atbilstoši likuma "Par valsts budžetu 2024. gadam un budžeta ietvaru 2024., 2025. un 2026. gadam" 66. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums'' programmas 12.00.00 ''Finansējums veselības jomas pasākumiem Covid-19 infekcijas izplatības ierobežošanai'' 179 222 euro apmērā uz Veselības ministrijas (Nacionālā veselības dienesta) budžetu, lai segtu faktiskos izdevumus, kas radušies saistībā ar laboratorisko izmeklējumu veikšanu Covid-19 infekcijas noteikšanai laikposmā no 2024. gada 1. aprīļa līdz 2024. gada 30. jūnijam, tai skaitā uz šādām budžeta apakšprogrammām:
· 1.1. uz apakšprogrammu 33.16.00 ''Pārējo ambulatoro veselības aprūpes pakalpojumu nodrošināšana'' 74 497 euro apmērā laboratorisko izmeklējumu veikšanai;
· 1.2. uz apakšprogrammu 33.18.00 ''Plānveida stacionāro veselības aprūpes pakalpojumu nodrošināšana'' 104 725 euro apmērā laboratorisko izmeklējumu veikšanai.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

